
చెన్నై : అన్నాడీఎంకేలోని పళనిస్వామి, పన్నీర్ సెల్వం వర్గాలు విలీనంపై చర్చలు జరుపుతున్నాయి. అదే సమయంలో ప్రభుత్వం కూలిపోతుందేమోనని ఆందోళన చెందుతున్నాయి. పార్టీ డిప్యూటీ జనరల్ సెక్రటరీ టీ టీ వీ దినకరన్ నుంచి ఎలాంటి ప్రతిస్పందన ఎదురవుతుందోనని భయపడుతున్నాయి. అందుకే పన్నీర్ సెల్వం వర్గంలోని నేతలు తమ రాజకీయ భవిష్యత్తు గురించి స్పష్టత కావాలని కోరుతున్నారని సమాచారం.టీ టీ వీ దినకరన్ శుక్రవారం శశికళను జైలులో కలిశారు. ఆ తర్వాత మాట్లాడుతూ తనకు చాలామంది ఎమ్మెల్యేలు మద్దతిస్తున్నారని, వారు ప్రస్తుతం స్లీపర్ సెల్స్గా ఉన్నారని, అవసరమైనపుడు వారిని చైతన్యపరుస్తానని చెప్పారు. తన వ్యూహాన్ని ఇప్పుడే బయటపెట్టేది లేదన్నారు. ఇటీవల మేలూరులో ఆయన ఓ బహిరంగ సభను నిర్వహించారు. ఆ సభలో 20 మంది ఏఐఏడీఎంకే ఎమ్మెల్యేలు, ముగ్గురు స్వతంత్ర ఎమ్మెల్యేలు పాల్గొన్నారు. తమిళనాడు ప్రభుత్వాన్ని కూలదోయాలంటే ఆ బలం సరిపోతుంది.దినకరన్ మాట్లాడుతూ ప్రస్తుతం ప్రభుత్వాన్ని నడుపుతున్నవారు తమ స్వార్థం కోసం నిర్ణయాలు తీసుకుంటున్నారని, తాము పార్టీ కేడర్ ఆకాంక్షలకు అనుగుణంగా నిర్ణయాలు తీసుకుంటామని చెప్పారు. ప్రస్తుతం జరుగుతున్నదంతా (విలీనం కోసం చర్చలు) కేడర్ ఆకాంక్షలకు విరుద్ధమని తెలిపారు.

chennai : annadienkeloni palaniswamy, pannir selvam vargaalu vileenampai charchalu jaruputunnaayi. adhe samayamlo prabhutvam koolipotundemonani aandolana chendutunnayi. party deputy janaral secretery t t v dinakaran nunchi elanti pratispandana eduravutundonani bhayapadutunnaayi. anduke pannir selvam vargamlooni nethalu tama rajakeeya bhavishyattu gurinchi spashtata kaavaalani korutunnarani samacharam.t t v dinakaran sukravaaram sasikalanu jailulo kalisaru. aa tarvaata maatlaadutuu tanaku chaalaamandi emmelyelu maddatistunnarani, vaaru prastutam sleeper selsga unnaarani, avasaramainapudu vaarini chaitanyaparustaanani cheppaaru. tana vyuhanni ippude bayatapettedi ledannaru. iteevala melurulo aayana oo bahiranga sabhanu nirvahinchaaru. aa sabhalo 20 mandi aidaenke emmelyelu, mugguru swatantra emmelyelu paalgonnaaru. tamilanadu prabhutvaanni kooladoyaalante aa balam saripotundi.dinakaran maatlaadutuu prastutam prabhutvaanni naduputunnavaaru tama swaartham kosam nirnayaalu teesukuntunnarani, taamu party keder aakaankshalaku anugunamgaa nirnayaalu teesukuntaamani cheppaaru. prastutam jarugutunnadantaa (vileenam kosam charchalu) keder aakaankshalaku viruddhamani telipaaru.